Cum digitalizăm justiţia? Tehnologia actuală este din anii 2006-2008.
Instanțele de judecată din România utilizează tehnologia anilor 2006-2008. Radu, specialist în digitalizare spune că personalul trebuie să aibă o minimă educație digitală. Printre statele care și-au digitalizat sistemul judiciar se numără Olanda, Suedia sau Marea Britanie.
Justiția e oarbă, la fel și sistemul ei informatic. Cel puțin în România. Instanțele lucrează pe software-uri și computere care poate erau bune între 2006 și 2008, dar acum nu fac față cerințelor.Pentru că dosarele sunt multe și voluminoase, o digitalizare ar însemna o gură de aer pentru toți cei implicați în procese. O spune Radu Puchiu, specialist în transformare digitală Totuși, adaugă el, degeaba avansezi cu tehnologia dacă personalul din instanță nu are o minimă educație în domeniu.Digitalizarea instanțelor ar însemna și procese mai scurte, deci mai puțin timp pierdut.Birocrația a cocoșat și instanțele de peste Ocean. În State, volumul de muncă al celor care se ocupă cu imigrația a crescut cu 146 la sută în ultimul deceniu. Asta înseamnă că, pentru soluționarea unui dosar, se așteaptă în medie 627 de zile.